b"\n_START_ARTICLE_\nErmita de Sant Roc de Vallanca\n_START_SECTION_\nHist\xc3\xb2ria\n_START_PARAGRAPH_\nErigida originalment sota l'advocaci\xc3\xb3 de la Sant\xc3\xadssima Trinitat, la seva construcci\xc3\xb3 va tenir lloc durant el primer ter\xc3\xa7 del segle XVII. A la fi del segle XVII l'ermita va sofrir el canvi d'advocaci\xc3\xb3, passant a estar dedicada a Sant Roc. Tal canvi va respondre molt probablement a les epid\xc3\xa8mies de pesta sofertes en el segle XVII, ja que l'efectivitat del sant contra aquestes calamitats era indiscutible en l'\xc3\xa8poca.\n_START_SECTION_\nDescripci\xc3\xb3\n_START_PARAGRAPH_\nPresenta planta en forma de creu llatina, poc habitual en la comarca, conforme als ideals del Concili de Trent. Consta l'edifici de nau \xc3\xbanica, dues capelles laterals i una major. En l'interior destaca la coberta de la nau, treball de fusteria antic molt b\xc3\xa9 conservat, aix\xc3\xad com la volta va\xc3\xadda que tanca el creuer, poc com\xc3\xba en l'arquitectura comarcal. De l'exterior sobresurt la seva portada, consistent en un senzill arc de mig punt d'ampli dovelatge, aix\xc3\xad com les nombroses creus de talla inserides en els murs, quatre de les quals al\xc2\xb7ludeixen a la seua advocaci\xc3\xb3 trinitaria original.\n_START_SECTION_\nFestes i tradicions\n_START_PARAGRAPH_\nAl temps del seu canvi d'advocaci\xc3\xb3, els originals romiatges en honor de la Sant\xc3\xadssima Trinitat van ser substitu\xc3\xafts a final del segle XVII pels de Sant Roc. Aquests \xc3\xbaltims encara se celebren en l'actualitat el 16 d'agost, amb gran aflu\xc3\xa8ncia de fidels, ja que en l'actualitat \xc3\xa9s el patr\xc3\xb3 de la vila de Vallanca."